Diari Oficial de la Generalitat Valenciana


Sumari del DOGV 4193, del 19-02-2002 (2002/1459)

Informació pública de l'estudi d'impacte ambiental, pla parcial de millora modificatiu, programa per al desenvolupament de l'actuació integrada i projecte d'urbanització del sector Los Arvellones del Pla General d'Ordenació Urbana de Cox (Alacant).
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4193

Data del DOGV
:   19-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1459


Organisme emissor
:   Ajuntament de Cox

Tipus de document
:   Anunci

Informació pública de l'estudi d'impacte ambiental, pla parcial de millora modificatiu, programa per al desenvolupament de l'actuació integrada i projecte d'urbanització del sector Los Arvellones del Pla General d'Ordenació Urbana de Cox (Alacant). [2002/S1459]
  
De conformitat amb el que estableix la Llei 2/1989, de 3 de març, de la Generalitat Valenciana, d'Impacte Ambiental, i Decret 162/1990, de 15 d'octubre, pel qual s'aprova el Reglament per a l'execució de l'esmentada Llei, s'exposa al públic l'estudi d'impacte ambiental de la requalificació urbanística del Pla General de Cox (Alacant) a través del pla parcial de millora modificatiu del Sector Los Arvellones, durant el termini de 30 dies hàbils, a efectes que qualsevol organisme o persona interessada puga examinar-lo i presentar les observacions que estimen procedents.
  
Així mateix, en compliment del que estableix l'article 52, en relació amb els articles 46 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmeten a informació pública durant el termini de 20 dies el pla parcial de millora modificatiu, el programa d'actuació urbanística i el projecte d'urbanització del sector Los Arvellones del Pla General d'Ordenació Urbana de Cox (Alacant), tramitats a iniciativa de l'Agrupació d'Interés Urbanístic del sector Los Arvellones de Cox per a la seua execució per gestió indirecta, documents redactats per l'enginyer de camins, el senyor Enmanuel Esquiva Bailén.
  
Els terminis d'exposició es comptaran a partir de l'endemà de la publicació d'aquest edicte en el Diari Oficial de la Generalitat Valenciana, el qual s'anunciarà, així mateix, en un diari d'informació general editat a la Comunitat Valenciana.
  
Durant el període d'exposició s'admetran tant al·legacions a tots els documents esmentats com alternatives tècniques a la continguda en el programa per al desenvolupament de l'actuació integrada denominada sector Los Arvellones i, després de la conclusió, els qui siguen o no propietaris dels terrenys, tinguen interés en competir per ser seleccionats com a adjudicataris del corresponent programa, podran presentar proposicions juridicoeconòmiques. Aquestes últimes, les proposicions juridicoeconòmiques, es presentaran durant els cinc dies següents al venciment del termini dels 20 dies abans esmentats. Les alternatives tècniques es presentaran a la vista, amb la documentació expressada en els apartats A) i B) de l'article 32 de la Llei Valenciana 6/1994, acompanyada, si s'escau, de projectes complementaris. Les proposicions juridicoeconòmiques es presentaran en plica tancada amb la documentació esmentada en els apartats C) i D) de l'article 32 ja esmentat. Els terminis indicats anteriorment quedaran prorrogats per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que reglamentàriament es determine. La pròrroga es farà constar en l'expedient, s'anunciarà en el tauler d'anuncis de l'Ajuntament i es comunicarà a qui per desconéixer-la, presenten pliques prematurament. L'acte d'obertura de pliques se celebrarà en la següent data hàbil a la conclusió del termini per a presentar-les, del desenvolupament i resultats del qual s'alçarà acta.